Official Journal L 113 , 20/04/2004 P. 0045 - 0047



Id-Deċiżjoni tal-Kummissjoni tat-13 ta’ April 2004 li temenda d-Deċiżjoni 97/296/KE li tistabbilixxi l-lista ta’ pajjiżi terzi li minnhom hija awtorizzata l-importazzjoni ta’ prodotti tas-sajd biex dawn jintużaw mill-bniedem, b’rabta mar-Rumanija u ż-Żimbabwe (notifikata bid-dokument numru K(2004) 1304) (Test b’relevanza għaż-ŻEE) (2004/359/KE) IL-KUMMISSJONI TAL-KOMUNITAJIET EWROPEJ Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 fuq il-kondizzjonijiet biex jitwaqqfu, għal perjodu interim, listi temporanji ta’ stabbilimenti ta’ pajjiżi terzi li minnhom l-Istati Membri huma awtorizzati jimpurtaw ċerti prodotti li ġejjin mill-annimali, prodotti tas-sajd jew molluski bilvalvi ħajjin [1], u l-aktar l-Artiklu 2 [2] tiegħua, Billi: (1) Id-Deċiżjoni tal-Kummissjoni 97/296/KE tat-22 ta’ April 1997, li tistabbilixxi l-lista ta’ pajjiżi terzi li minnhom hija awtorizzata l-importazzjoni ta’ prodotti tas-sajd għall-użu mill-bniedem (2), tistabbilixxi l-listi ta’ pajjiżi u territorji li minnhom hija awtorizzata l-importazzjoni ta’ prodotti tas-sajd għall-użu mill-bniedem. Il-part I ta’ l-Anness għal dik id-Deċiżjoni tistabbilixxi l-pajjiżi u t-territorji koperti b’deċiżjoni speċifika taħt id-Direttiva tal-Kunsill 91/493/KEE tat-22 ta’ Lulju 1991, li tistabblixxi l-kondizzjonijiet tas-saħħa għall-produzzjoni u t-tpoġġija fis-suq ta’ prodotti tas-sajd.), u l-parti II ta’ dak l-Anness tniżżel il-lista ta’ pajjiżi u territorji li jilħqu l-kondizzjonijiet stabbiliti fl-Artiklu 2(2) tad-Deċiżjoni 95/408/KE. (2) Id-Deċiżjonijiet tal-Kummissjoni 2004/361/KE (Ara l-paġna 54 ta’ dan il-Ġurnal Uffiċjali.) u 2004/360/KE (Ara l-paġna 48 ta’ dan il-Ġurnal Uffiċjali.) jipprovdu għal kondizzjonijiet speċifiċi ta’ l-importazzjoni għall-prodotti tas-sajd li jkunu ġejjin mir-Rumanija u ż-Żimbabwe. Għalhekk, dawk il-pajjiżi għandhom jitniżżlu fil-lista fil-parti I ta’ l-Anness għad-Deċiżjoni 97/296/KE. Fl-interessi taċ-ċarezza, il-listi kkonċernati għandhom jinbidlu kompletament. (3) Id-Deċiżjoni 97/296/KE għandha, għalhekk, tiġi emendata kif xieraq. (4) Din id-Deċiżjoni għandha tapplika mill-istess jum bħad-Deċiżjoni 2004/361/KE, u 2004/360/KE dwar l-importazzjoni ta’ prodotti tas-sajd mir-Rumanija u ż-Żimbabwe. (5) Il-miżuri li hemm f’din id-Deċiżjoni huma fi qbil ma’ l-opinjoni tal-Kumitat Permanenti fuq il-Katina ta’ l-Ikel u s-Saħħa ta’ l-Annimali, ADOTTAT DIN ID-DEĊIŻJONI: Artiklu 1 L-Anness għad-Deċiżjoni 97/296/KE qed jinbidel bit-test fl-Anness għal din id-Deċiżjoni. Artiklu 2 Din id-Deċiżjoni għandha tibda tgħodd mill-4 ta’ Ġunju 2004. Artiklu 3 Dan id-Deċiżjoni hija ndirizzata lill-Istati Membri. Magħmula fi Brussel, fit-13 ta’ April 2004. Għall-Kummissjoni David Byrne Membru tal-Kummissjoni [1] ĠU L 243, tal-11.10.1995, p. 17. Deċiżjoni kif emendata l-aħħar bir-Regolament (KE) Nru 806/2003 (ĠU L 122, tas-16.5.2003, p. 1). [2] ĠU L 122, ta’ l-14.5.1997, p. 21. Deċiżjoni kif emendata l-aħħar bid-Deċiżjoni 2004/36/KE (ĠU L 8, ta’ l-14.1.2004, p. 8). -------------------------------------------------- L-ANNESS " L-ANNESS LISTA TA’ PAJJIŻI U TERRITORJI LI MINNHOM HIJA AWTORIZZATA L-IMPORTAZZJONI TA’ PRODOTTI TAS-SAJD F’KULL GĦAMLA U LI HUMA MAĦSUBA GĦALL-UŻU MILL-BNIEDEM I. Pajjiżi u territorji koperti minn deċiżjoni speċifika taħt id-Direttiva tal-Kunsill 91/493/KEE AE — L-EMIRATI GĦARAB MAGĦQUDA AL — L-ALBANIJA AN — L-OLANDA ANTILLES AR — L-ARĠENTINA AU — L-AWSTRALJA BD — IL-BANGLADEXX BG — IL-BULGARIJA BR — IL-BRAŻIL BZ — IL-BELIŻE CA — IL-KANADA CH — L-ISVIZZERA CI — IL-KOSTA TA’ L-IVORJU CL — IĊ-ĊILI CN — IĊ-ĊINA CO — IL-KOLOMBJA CR — IL-KOSTA RIKA CS — IS-SERBJA U L-MONTENEGRO [1] CU — KUBA CV — KAP VERDE CZ — IR-REPUBBLIKA ĊEKA EC — L-EKWADOR EE — L-ESTONJA EG — L-EĠITTU FK — IL-GŻEJJER FALKLANDS GA — IL-GABON GH — IL-GANA GL — IL-GROENLANDJA GM — IL-GAMBJA GN — IL-GINEA CONAKRY GT — IL-GWATEMALA GY — IL-GUJANA HN — IL-ĦONDURAS HR — IL-KROAZJA ID — L-INDONEŻJA IN — L-INDJA IR — L-IRAN JM — IL-ĠAMAJKA JP — IL-ĠAPPUN KE — IL-KENJA KR — IL-KOREA T’ISFEL KZ — IL-KAŻAKISTAN LK — IS-SRI LANKA LT — IL-LITWANJA LV — IL-LATVJA MA — IL-MAROKK MG — IL-MADAGASKAR MR — IL-MAWRITANJA MU — IL-MAWRIZJU MV — IL-MALDIVE MX — IL-MESSIKU MY — IL-MALASJA MZ — IL-MOŻAMBIK NA — IN-NAMIBJA NC — KALEDONJA L-ĠDIDA NG — IN-NIĠERJA NI — IN-NIKARAGWA NZ — IN-NEW ZEALAND OM — L-OMAN PA — IL-PANAMA PE — IL-PERÙ PG — IL-PAPWA GINEA ĠDIDA PH — IL-FILIPPINI PF — IL-POLINEŻJA FRANĊIŻA PM — SAN PIERRE U MIQUELON PK — IL-PAKISTAN PL — IL-POLONJA RO — IR-RUMANIJA RU — IR-RUSSJA SC — IS-SEYCHELLES SG — SINGAPOR SI — L-ISLOVENJA SK — L-ISLOVAKKJA SN — IS-SENEGAL SR — IS-SURINAM TH — IT-TAJLANDJA TN — IT-TUNEŻIJA TR — IT-TURKIJA TW — IT-TAJWAN TZ — IT-TANŻANIJA UG — L-UGANDA UY — L-URUGWAJ VE — IL-VENEŻWELA VN — IL-VJETNAM YE — IL-JEMEN YT — MAYOTTE ZA — L-AFRIKA T’ISFEL ZW — IŻ-ŻIMBABWE II. Pajjiżi u territorji li jilħqu t-termini ta’ l-Artiklu 2(2) tad-Deċiżjoni tal-Kunsill 95/408/KE AM — L-ARMENJA [2] AO — L-ANGOLA AG — L-ANTIGWA U L-BARBUDA [3] AZ — L-AŻERBAJĠAN [4] BJ — IL-BENIN BS — IL-BAĦAMAS BY — IL-BELARUS CG — IR-REPUBBLIKA TAL-KONGO [5] CM — IL-KAMERUN CY — ĊIPRU DZ — L-ALĠERIJA ER — L-ERITREA FJ — IL-FIĠI GD — GRENADA HK — HONG KONG HU — L-UNGERIJA [6] IL — L-IŻRAEL MM — IL-MJANAMAR MT — MALTA SB — IL-GŻEJJER SOLOMON SH — ST ELENA SV — L-EL SALVADOR TG — IT-TOGO US — L-ISTATI UNITI TA’ L-AMERIKA " [1] ma tinkludix il-Kosovo kif definit bir-Riżoluzzjoni tal-Kunsill tas-Sigurtà tal-Ġnus Magħquda 1244 ta’ l-10 ta’ Ġunju 1999. [2] Awtorizzat biss għall-importazzjoni ta’ gambli ta’ l-ilma ħelu ħajjin (Astacus leptodactylus) maħsuba għall-użu dirett mill-bniedem. [3] Awtorizzat biss għall-importazzjoni ta’ ħut frisk. [4] Awtorizzat biss għall-importazzjoni tal-kavjar. [5] Awtorizzat biss għall-importazzjoni ta’ prodotti tas-sajd maqbuda, iffriżati u ppakkjati fl-ippakkjar aħħari tagħhom fuq il-baħar. [6] Awtorizzat biss għall-importazzjoni ta’ annimali ħajjin maħsuba għall-użu dirett mill-bniedem.” --------------------------------------------------